Propunere de DECIZIE A CONSILIULUI privind semnarea, în numele Uniunii Europene, a unui acord-cadru între Uniunea Europeană și Kosovo( privind principiile generale ale participării Kosovo la programele Uniunii /* COM/2013/0218 final - 2013/0114 (NLE) */





EXPUNERE DE MOTIVE 1. CONTEXTUL PROPUNERII În comunicarea sa din 2009 „Kosovo – Drumul către concretizarea perspectivei europene”, Comisia Europeană a recomandat examinarea posibilității semnării unui acord-cadru cu Kosovo privind principiile generale ale participării sale la programele Uniunii, și, pe această bază, pregătirea directivelor de negociere. În luna martie 2011, Comisia Europeană a adoptat propunerea sa privind directivele de negociere, pe care a prezentat-o Consiliului. Consiliul Afaceri Externe a adoptat propunerea privind directivele de negociere la 22 octombrie 2012. Consiliul Afaceri Generale din 11 decembrie 2012 a salutat eforturile neîncetate ale Comisiei Europene de a negocia un acord-cadru cu Kosovo privind participarea acestei țări la programele Uniunii și intenția Comisiei de a readuce în atenția Consiliului acest aspect în prima jumătate a anului 2013. La 16 ianuarie 2013, Kosovo a confirmat în scris că aprobă proiectul de acord-cadru. 2. ELEMENTELE JURIDICE ALE PROPUNERII Temeiul juridic al prezentei propunerii este articolul 212 din Tratatul privind funcționarea Uniunii Europene coroborat cu articolul 218 alineatul (5) din TFUE. Temeiul juridic pe fond este articolul 212 din TFUE, având în vedere că obiectivul și conținutul măsurii constau în desfășurarea unor acțiuni de cooperare economică, financiară și tehnică cu Kosovo în sensul articolului menționat. 2013/0114 (NLE) Propunere de DECIZIE A CONSILIULUI privind semnarea, în numele Uniunii Europene, a unui acord-cadru între Uniunea Europeană și Kosovo* privind principiile generale ale participării Kosovo la programele Uniunii CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 212, coroborat cu articolul 218 alineatul (5), având în vedere propunerea Comisiei Europene, întrucât: (1) Consiliul European din decembrie 2007 a subliniat faptul că Uniunea este pregătită să joace un rol de lider în consolidarea stabilității din regiune, a afirmat disponibilitatea Uniunii de a sprijini Kosovo pe calea stabilității durabile și a confirmat că Uniunea este pregătită să asiste dezvoltarea economică și politică, printr-o perspectivă europeană clară, în conformitate cu perspectiva europeană a regiunii. (2) Consiliului Afaceri Generale din decembrie 2009 a salutat comunicarea Comisiei Europene din octombrie 2009 intitulată „Kosovo – Drumul către concretizarea perspectivei europene”[1] și a invitat Comisia să adopte măsurile necesare pentru sprijinirea progreselor Kosovo către Uniune, în conformitate cu perspectiva europeană a regiunii. Consiliul menționat a acordat importanță măsurilor legate de schimburile comerciale și de vize și a încurajat Comisia Europeană să deschidă calea pentru participarea Kosovo la programele Uniunii prin integrarea Kosovo în cadrul supravegherii economice și bugetare, prin activarea celei de a doua componente a Instrumentului de asistență pentru preaderare și prin consolidarea dialogului din cadrul procesului de stabilizare și de asociere. (3) Consiliul Afaceri Generale din decembrie 2010 și-a exprimat interesul privind o propunere a Comisiei Europene care să permită participarea Kosovo la programele Uniunii. Comisia Europeană și-a prezentat propunerea în martie 2011. (4) Consiliul Afaceri Generale din decembrie 2011 a confirmat angajamentul său de a se ajunge la un acord privind participarea Kosovo la programele Uniunii, fără a aduce atingere poziției statelor membre referitoare la statutul Kosovo. (5) La 22 octombrie 2012, Consiliul a autorizat Comisia Europeană să deschidă negocierile cu Kosovo privind participarea acestei țări la programele Uniunii. Comisia Europeană a negociat, în numele Uniunii, un acord-cadru privind principiile generale ale participării Kosovo la programele Uniunii. (6) Kosovo și-a exprimat dorința de a participa la mai multe programe ale Uniunii. (7) Obiectivul acordului este desfășurarea unor acțiuni de cooperare economică, financiară și tehnică cu Kosovo în sensul articolului 212 din TFUE. (8) Termenii și condițiile specifice, inclusiv contribuția financiară relevantă, pentru participarea Kosovo la fiecare program în parte ar trebui stabilite prin acord între Comisia Europeană, acționând în numele Uniunii Europene, și autoritățile din Kosovo. (9) Semnarea acestui acord-cadru nu aduce atingere poziției statelor membre ale Uniunii privind statutul Kosovo, care va fi stabilită în conformitate cu practicile naționale și cu legislația internațională. (10) Acordul ar trebui semnat în numele Uniunii, sub rezerva încheierii sale la o dată ulterioară, ADOPTĂ PREZENTA DECIZIE: Articolul 1 Se aprobă semnarea, în numele Uniunii, a acordului-cadru dintre Uniunea Europeană și Kosovo privind principiile generale ale participării Kosovo la programele Uniunii („acordul”), sub rezerva încheierii acordului menționat. Textul acordului care urmează a fi semnat este anexat la prezenta decizie. Articolul 2 Secretariatul General al Consiliului stabilește instrumentul prin care se acordă puteri depline în vederea semnării acordului, sub rezerva încheierii acestuia, persoanei (persoanelor) indicate de negociatorul acordului. Articolul 3 Prezenta decizie intră în vigoare la data adoptării. Adoptată la Bruxelles, Pentru Consiliu Președintele ANEXĂ Proiect de Acord-cadru între Uniunea Europeană și Kosovo privind principiile generale de participare a Kosovo la programele Uniunii UNIUNEA EUROPEANĂ, denumită în continuare „Uniunea”, pe de o parte, și KOSOVO, denumit în continuare „Kosovo”, pe de altă parte, împreună denumite în continuare „părțile contractante”, întrucât: (1) Consiliul European din decembrie 2007 a subliniat faptul că Uniunea este pregătită să joace un rol de lider în consolidarea stabilității din regiune, a afirmat disponibilitatea Uniunii de a sprijini Kosovo pe calea stabilității durabile și a confirmat că Uniunea este pregătită să asiste dezvoltarea economică și politică, printr-o perspectivă europeană clară, în conformitate cu perspectiva europeană a regiunii. (2) Consiliului Afaceri Generale din decembrie 2009 a salutat comunicarea Comisiei Europene din octombrie 2009 intitulată „Kosovo – Drumul către concretizarea perspectivei europene”[2] și a invitat Comisia să adopte măsurile necesare pentru sprijinirea progreselor Kosovo către Uniune, în conformitate cu perspectiva europeană a regiunii. Consiliul menționat a acordat importanță măsurilor legate de schimburile comerciale și de vize și a încurajat Comisia Europeană să deschidă calea pentru participarea Kosovo la programele Uniunii prin integrarea Kosovo în cadrul supravegherii economice și bugetare, prin activarea celei de a doua componente a Instrumentului de asistență pentru preaderare și prin consolidarea dialogului din cadrul procesului de stabilizare și de asociere. (3) Consiliul Afaceri Generale din decembrie 2010 și-a exprimat interesul privind o propunere a Comisiei Europene care să permită participarea Kosovo la programele Uniunii. Comisia Europeană și-a prezentat propunerea în martie 2011. (4) Consiliul Afaceri Generale din decembrie 2011 a confirmat angajamentul său de a se ajunge la un acord privind participarea Kosovo la programele Uniunii, fără a aduce atingere poziției statelor membre referitoare la statutul Kosovo. (5) Consiliul Afaceri Externe din octombrie 2012 a autorizat Comisia Europeană să deschidă negocierile pentru un acord-cadru în numele Uniunii cu Kosovo privind participarea acestei țări la programele Uniunii. (6) Kosovo și-a exprimat dorința de a participa la mai multe programe ale Uniunii. (7) Articolul 212 din TFUE se referă la acțiuni de cooperare economică, financiară și tehnică cu țări terțe, altele decât țările în curs de dezvoltare. (8) Termenii și condițiile specifice, inclusiv contribuția financiară relevantă, pentru participarea Kosovo la fiecare program în parte ar trebui stabilite prin acord între Comisia Europeană, acționând în numele Uniunii Europene, și autoritățile din Kosovo. (9) Semnarea și încheierea acestui acord-cadru nu aduce atingere poziției statelor membre ale Uniunii privind statutul Kosovo, care va fi stabilită în conformitate cu practicile naționale și legislația internațională, CONVIN DUPĂ CUM URMEAZĂ: Articolul 1 Kosovo este eligibil să participe la următoarele programe ale Uniunii: (a) programele existente ale Uniunii enumerate în anexă și programele care le succed, care sunt deschise țărilor candidate și țărilor potențial candidate ce beneficiază de strategii de preaderare pentru țările din Balcanii de Vest, în conformitate cu dispozițiile acestor programe, odată ce acordul-cadru (denumit în continuare „acordul”) va intra în vigoare; (b) programele Uniunii instituite sau reînnoite după intrarea în vigoare a acordului care conțin o clauză de deschidere ce prevede participarea Kosovo. Kosovo are posibilitatea de a participa, în funcție de angajamentele sale de a adopta și a aplica standardele în domeniile relevante pentru programul în cauză și de progresele înregistrate în acest sens. Articolul 2 Kosovo contribuie financiar la bugetul general al Uniunii Europene în funcție de programele specifice la care participă. Articolul 3 Reprezentanții Kosovo pot face parte, ca observatori și în ceea ce privește aspectele de interes pentru Kosovo, din comitetele de gestionare responsabile de monitorizarea programelor la care Kosovo contribuie financiar. Articolul 4 Proiectele și inițiativele prezentate de participanții din Kosovo sunt, în măsura posibilului, supuse acelorași condiții, norme și proceduri cu privire la programele în cauză ca cele aplicate statelor membre. Articolul 5 Termenii și condițiile specifice privind participarea Kosovo la fiecare program în parte, în special contribuția financiară datorată, sunt stabilite prin acord între Comisia Europeană, acționând în numele Uniunii Europene, și autoritățile din Kosovo. În cazul în care Kosovo solicită asistență pentru preaderare din partea Uniunii Europene prin intermediul Instrumentului de asistență pentru preaderare[3] sau în temeiul oricărui regulament similar care prevede o asistență externă a Uniunii Europene în favoarea Kosovo și care poate fi adoptat ulterior, condițiile care reglementează utilizarea de către Kosovo a asistenței Uniunii Europene se stabilesc în cadrul unui acord de finanțare. Articolul 6 Acordul menționat la articolul 5 primul paragraf prevede, în conformitate cu Regulamentul financiar al Uniunii Europene, că auditurile sau controlul financiar vor fi efectuate de către Comisia Europeană, Oficiul European de Luptă Antifraudă (OLAF) și Curtea de Conturi a Uniunii Europene sau sub autoritatea acestora. Se prevăd dispoziții detaliate privind controlul și auditul financiar, măsurile administrative, sancțiunile și recuperarea care permit acordarea unor competențe Comisiei Europene, OLAF și Curții de Conturi similare celor de care acestea dispun în raport cu beneficiarii sau contractanții stabiliți în Uniunea Europeană. Articolul 7 Acordul se aplică pe o perioadă nedeterminată. Acordul poate fi denunțat de oricare dintre părți printr-un preaviz de șase luni în scris. Articolul 8 Părțile contractante pot revizui acordul pentru prima dată în cel mult trei ani de la data intrării sale în vigoare, precum și, ulterior, la fiecare trei ani, pe baza experienței dobândite din participarea efectivă a Kosovo la unul sau mai multe programe ale Uniunii. Articolul 9 Acordul se aplică pe teritoriul în care se aplică Tratatul privind Uniunea Europeană și Tratatul privind funcționarea Uniunii Europene, precum și pe teritoriul Kosovo. Articolul 10 Acordul intră în vigoare la data la care părțile contractante și-au notificat reciproc încheierea procedurilor lor respective pentru intrarea în vigoare. Articolul 11 Acordul se întocmește în dublu exemplar în limbile bulgară, spaniolă, cehă, daneză, germană, estonă, greacă, engleză, franceză, irlandeză, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, finlandeză, suedeză, albaneză și sârbă. Toate versiunile lingvistice sunt în mod egal autentice. Întocmit la Bruxelles la XXX în anul YYY. Pentru Uniunea Europeană Președintele ANEXĂ LISTA PROGRAMELOR ACTUALE ALE UNIUNII MENȚIONATE LA ARTICOLUL 1 – Programul european de monitorizare a Pământului (GMES)[4] – Program-cadru privind solidaritatea și gestionarea fluxurilor migratorii pentru perioada 2007-2013[5] – Fiscalis 2013[6] – Vamă 2013[7] – Program pentru inovație și spirit antreprenorial[8] – Programul comunitar pentru ocuparea forței de muncă și solidaritate socială – PROGRESS[9] – Program de acțiune comunitară în domeniul politicii de protecție a consumatorilor[10] – Programul GALILEO[11] – Programul SESAR și întreprinderea comună[12] – Programul Energie inteligentă - Europa[13] – Programul de sprijinire a politicii în domeniul tehnologiilor informației și comunicațiilor[14] – Soluții de interoperabilitate pentru administrațiile publice europene (ISA)[15] – LIFE+[16] – Sănătate publică[17] – Învățare continuă[18] – Cultură[19] – Europa pentru cetățeni[20] – Sectorul audiovizual european (MEDIA 2007)[21] – Pericles (2002-2013)[22] – Tineretul în acțiune[23] – Cercetare și inovare[24] – Cunoaștere pentru creștere economică[25] * Această desemnare nu aduce atingere pozițiilor privind statutul și este conformă RCSONU 1244/1999 și Avizului CIJ privind declarația de independență a Kosovo. [1] COM(2009)534, 14.10.2009. [2] COM(2009)534, 14.10.2009. [3] JO L210, 31.7.2006. [4] Regulamentul (UE) nr. 911/2010 al Parlamentului European și al Consiliului din 22.9.2010 privind Programul european de monitorizare a Pământului (GMES) și exploatarea sa inițială (2011-2013). [5] Comunicarea Comisiei către Consiliu și Parlamentul European de instituire a unui program-cadru privind solidaritatea și gestionarea fluxurilor migratorii pentru perioada 2007-2013 [COM (2005) 123, 6.4.2005) și propunerile de decizii ale Parlamentului European și ale Consiliului de instituire a: - Fondului european de integrare a resortisanților țărilor terțe pentru perioada 2007-2013; - Fondului european pentru refugiați pentru perioada 2008-2013; - Fondului pentru frontierele externe pentru perioada 2007-2013; - Fondului european de returnare pentru perioada 2007-2013. [6] Decizia nr. 1482/2007/CE a Parlamentului European și a Consiliului din 11.12.2007 de instituire a unui program comunitar pentru îmbunătățirea funcționării sistemelor de impozitare pe piața internă (Fiscalis 2013), COM (2006) 202 final, 17.5.2006. [7] Decizia nr. 624/2007/CE a Parlamentului European și a Consiliului din 23.5.2007 de instituire a unui program de acțiune pentru vamă în Comunitate (Vamă 2013), JO L 154, 14.6.2007, p. 25. [8] Parte a programului-cadru pentru inovație și competitivitate, Decizia (CE) nr. 1639/2006 a Parlamentului European și a Consiliului din 24.10.2006 de instituire a unui program-cadru pentru inovație și competitivitate (2007-2013), JO L 310, 9.11.2006, p. 15. [9] Decizia nr. 1672/2006/CE a Parlamentului European și a Consiliului din 24.10.2006 de stabilire a Programului comunitar pentru ocuparea forței de muncă și solidaritate socială, JO L 315, 15.11.2006, p. 1. [10] Decizia nr. 1926/2006/CE a Parlamentului European și a Consiliului din 18.12.2006 de stabilire a unui program de acțiune comunitară în domeniul politicii de protecție a consumatorilor (2007-2013), JO L 404, 30.12.2006, p. 39. [11] Regulamentul (UE) nr. 912/2010 al Parlamentului European și al Consiliului din 22.9.2010 de instituire a Agenției GNSS European, de abrogare a Regulamentului (CE) nr. 1321/2004 al Consiliului privind crearea unor structuri de gestionare a programelor europene de radionavigație prin satelit și de modificare a Regulamentului (CE) nr. 683/2008 al Parlamentului European și al Consiliului, JO L276, 20.10.2010. [12] Regulamentul (CE) nr. 219/2007 al Consiliului din 27 februarie 2007 privind înființarea unei întreprinderi comune pentru realizarea sistemului european de nouă generație pentru gestionarea traficului aerian (SESAR), JO L 64, 2.3.2007, p. 1. [13] Parte a programului-cadru pentru inovație și competitivitate, Decizia (CE) nr. 1639/2006 a Parlamentului European și a Consiliului din 24.10.2006 de instituire a unui program-cadru pentru inovație și competitivitate (2007-2013), JO L 310, 9.11.2006, p. 15. [14] Parte a programului-cadru pentru inovație și competitivitate, Decizia (CE) nr. 1639/2006 a Parlamentului European și a Consiliului din 24.10.2006 de instituire a unui program-cadru pentru inovație și competitivitate (2007-2013), JO L 310, 9.11.2006, p. 15. [15] Decizia nr. 922/2009/CE a Parlamentului European și a Consiliului din 16 septembrie 2009 privind soluțiile de interoperabilitate pentru administrațiile publice europene (ISA), JO L 260, 3.10.2009, p. 20. [16] Regulamentul (CE) nr. 614/2007 al Parlamentului European și al Consiliului din 23.5.2007 privind Instrumentul financiar pentru mediu (LIFE +), JO L 149, 9.6.2007, p. 1. [17] Decizia nr. 1350/2007/CE a Parlamentului European și a Consiliului din 23.10.2007 de instituire a unui Al doilea program de acțiune comunitară în domeniul sănătății (2008-2013), JO L 301, 20.11.2007, p. 3. [18] Decizia nr. 1720/2006/CE a Parlamentului European și a Consiliului din 15.11.2006 de stabilire a unui program de acțiune în domeniul învățării continue, JO L 327, 24.11.2006, p. 45. [19] Decizia nr. 1903/2006/CE a Parlamentului European și a Consiliului din 12.12.2006 de instituire a programului Cultura (2007–2013), JO L 378, 27.12.2006, p. 22. [20] Decizia nr. 1904/2006/CE a Parlamentului European și a Consiliului din 12.12.2006 de instituire pentru perioada 2007-2013 a programului „Europa pentru cetățeni” pentru promovarea cetățeniei europene active, JO L 378, 27.12.2006, p. 32. [21] Decizia nr. 1718/2006/CE a Parlamentului European și a Consiliului din 15.11.2006 privind punerea în aplicare a unui program de sprijin pentru sectorul audiovizual european (MEDIA 2007), JO L 327, 24.11.2006, p. 12. [22] Decizia 2006/75/CE a Consiliului din 30 ianuarie 2006 de modificare și prelungire a Deciziei 2001/923/CE de instituire a unui program de schimburi, asistență și formare pentru protecția monedei euro împotriva falsificării (programul „Pericles”), JO L 36, 8.2.2006, p. 40. [23] Decizia nr. 1719/2006/CE a Parlamentului European și a Consiliului din 15.11.2006 de instituire a programului „Tineretul în acțiune” pentru perioada 2007-2013, JO L 327, 24.11.2006, p. 30. [24] Cel de-Al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013), JO L 400, 30.12.2006. [25] Cel de-Al șaptelea program-cadru al Comunității Europene a Energiei Atomice (Euratom) pentru activități de cercetare și de formare în domeniul nuclear (2007-2011), reînnoit prin Decizia Consiliului din 19.12.2011 privind Programul-cadru al Comunității Europene a Energiei Atomice pentru activități de cercetare și de formare în domeniul nuclear (2012-2013), JO L 47, 18.2.2012.